28. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.1787/186 της 24 Ιουν./7 Ιουλ.  1978 (ΦΕΚ Β΄ 605) Περί εγκρίσεως νέων εντύπων Διασαφήσεων Μεταποιήσεως και Αιτήσεων Μεταποιήσεων Εμπορευμάτων εξ Αποταμιεύσεως. Έχοντας υπόψη: 1.Τις διατάξεις των άρθρων 46 και επομένων του Νόμου 1165/1918 «περί Τελωνειακού Κώδικος», καθώς και τις διατάξεις της παραγράφου 2 του άρθρου 133 του αυτού Νόμου. 2.Τις διατάξεις της Τ.5847/4.11.1969 αποφάσεώς μας (ΕΔΥΟ 15/70) «περί απλουστεύσεως της διαδικασίας αποταμιεύσεως και μεταποιήσεως υποκειμένων εμπ/των». 3.Τις προτάσεις της ομάδος εργασίας, που συστήθηκε με την Τ.3094/179/19.5.77 απόφασή μας, όπως συμπληρώθηκε με την Τ.4620/301/27.8.77 όμοια, σχετικά με την απλούστευση της διαδικασίας και την μηχανοργάνωση της επιστροφής δασμών, φόρων και τελών χαρτοσήμου, στην Υπηρεσία Δασμολογικών Εξαγωγικών Διευκολύνσεων Πειραιώς. 4.Τις διατάξεις της Δ.6640/579/Πολ. 295/12.10. 1977 αποφάσεώς μας «περί κανονικής χρεώσεως των αναλογούντων δασμών και λοιπών φόρων εισαγωγής επί των διασαφήσεων μεταποιήσεως κατά την παράδοση πρώτων και βοηθητικών υλών με προσωρινή ατέλεια». 5.Τη Δ. 3675/931/29.5.78 απόφασή μας «περί μεταβιβάσεως αρμοδιοτήτων στο Γενικό Γραμματέα κ.λπ.». 6.Την ανάγκη περαιτέρω απλουστεύσεως της διαδικασίας παραλαβής προς μεταποίηση υποκειμένων εμπ/των, δια της αντικαταστάσεως και αναμορφώσεως των προς τούτο ήδη χρησιμοποιουμένων εντύπων κατά τρόπο ώστε να διεξάγονται ταχύτερα και αποτελεσματικότερα οι σχετικές Τελωνειακές Εργασίες, κατόπιν της εισαγωγής και της μηχανογραφήσεως των εργασιών τούτων σε ορισμένες μεγάλης κινήσεως τελωνειακές αρχές, αποφασίζουμε: 1.Καταργούμε τα έντυπα της Διασαφήσεως και Αιτήσεως Μεταποιήσεως εμπορ/των εξ Αποταμιεύσεως, που καθιερώθηκαν με το άρθρο 6 της Τ.5847/4.11.1969 αποφάσεώς μας /ΕΔΥΟ 15/70/ και αντ’ αυτών εγκρίνουμε νέα έντυπα ως ακολούθως: α)Έντυπο Διασαφήσεως Μεταποιήσεως, με στοιχεία μηχανογραφήσεως. β)Έντυπο Διασαφήσεως Μεταποιήσεως επίσης, αλλά χωρίς στοιχεία μηχανογραφήσεως. γ)Έντυπο Αιτήσεως Μεταποιήσεως Εμπ/των εξ Αποταμιεύσεως, με στοιχεία μηχανογραφήσεως, και δ)Έντυπο Αιτήσεως Μεταποιήσεως εμπ/των εξ Αποταμιεύσεως επίσης, χωρίς όμως στοιχεία μηχανογραφήσεως. 2.α)Το υπό στοιχείο α΄ της προηγουμένης παραγράφου έντυπο της Διασαφήσεως Μεταποιήσεως με στοιχεία μηχανογραφήσεως περιλαμβάνει τα στοιχεία αυτά ενώ κατά τα λοιπά είναι γραμμογραφημένο και σχεδιασμένο όμοια προς το καταργούμενο. Ο Κωδικός του Αριθμός είναι Τ02.03 και θα χρησιμοποιείται στα μηχανοργανωμένα Τελωνεία για τον τελωνισμό των εισαγομένων προς μεταποίηση εμπορευμάτων. β)Το υπό στοιχείο β΄ της προηγουμένης παραγράφου έντυπο της Διασαφήσεως Μεταποιήσεως χωρίς στοιχεία μηχανογραφήσεως, είναι γραμμογραφημένο και σχεδιασμένο όμοια με το ανωτέρω έντυπο, αλλά φέρει αντί της στήλης για τη μηχανογράφηση, ειδική στήλη χρεώσεως ποσοστών επιβαρύνσεων ως και στήλη βεβαιωθέντων ποσών, οι οποίες συμπληρούνται υπό των τελωνειακών ελεγκτών κατά τον υπολογισμό των αναλογούντων δασμών και λοιπών φόρων. Ο κωδικός αριθμός και του εντύπου αυτού, το οποίο θα χρησιμοποιείται στα μη μηχανοργανωμένα Τελωνεία για τον τελωνισμό των εισαγομένων προς μεταποίηση εμπ/των, είναι Τ-02.03. γ)Το τρίτο έντυπο της προηγουμένης παραγράφου, δηλαδή της Αιτήσεως Μεταποιήσεως Εμπορευμάτων εξ αποταμιεύσεως, με στοιχεία μηχανογραφήσεως, είναι μονόφυλλο έντυπο, με κωδικό Αριθμό Τ-02.08 και θα χρησιμοποιείται στα μηχανοργανωμένα Τελωνεία για την παράδοση προς μεταποίηση εμπ/των προερχομένων εξ αποταμιεύσεως. δ)Το τελευταίο, τέλος, έντυπο της Αιτήσεως Μεταποιήσεως εμπ/των εξ Αποταμιεύσεως χωρίς στοιχεία μηχανογραφήσεως, είναι τετραπλότυπο έντυπο, υπό στοιχεία Α, Β, Γ΄ και Δ΄, με σχήμα για όλα τ’ αντίτυπα το ίδιο και Κωδικό Αριθμό όμοιο με εκείνο της Αιτήσεως με στοιχεία για τη μηχανογράφηση, Τ-02.08. Το υπό στοιχείο Α αντίτυπο, χρησιμοποιείται ως κύριο παραστατικό έγγραφο μεταποιήσεως. Το Β΄, ως άδεια παραδόσεως εμπ/των προς μεταποίηση εξ αποταμιεύσεως και εξοφλεί το υπό στοιχείο Α΄ παραστατικό. Το Γ΄, ως άδεια παραδόσεως εμπορευμάτων προς μεταποίηση εξ αποταμιεύσεως, για τη Μηχανογραφική Υπηρεσία Φορολογίας και το Δ΄, ως άδεια παραδόσεως εμπ/των προς μεταποίηση εξ αποταμιεύσεως, για τον παραλήπτη. Το πολύτυπο αυτό έντυπο θα χρησιμοποιείται στα μη μηχανοργανωμένα Τελωνεία, για την παράδοση προς μεταποίηση αποταμιευμένων εμπ/των. Το υπό στοιχεία «Α» αντίτυπο, φέρει στη δεύτερη σελίδα στήλη χρεώσεως ποσοστών επιβαρύνσεων ως και στήλη βεβαιωθέντων ποσών, οι οποίες συμπληρώνονται όπως και οι όμοιές των του εντύπου της διασαφήσεως Μεταποιήσεως χωρίς στοιχεία μηχανογραφήσεως. 3.Η εκτύπωση των νέων εντύπων γίνεται από το Εθνικό Τυπογραφείο και σε διαστάσεις (Α3) 297 Χ 420 χιλιοστόμετρα, για τις Διασαφήσεις και (Α4) 210 Χ 297 χιλιοστόμετρα, για τις Αιτήσεις Μεταποιήσεως. 4.Κατά τα λοιπά και ιδίως σε ό,τι αφορά στη συμπλήρωση των Διασαφήσεων και Αιτήσεων Μεταποιήσεως Εμπορευμάτων εξ Αποταμιεύσεως, ισχύουν τα διαλαμβανόμενα στο άρθρο 6 της Τ.5847/ 4.11.69 αποφάσεώς μας (ΕΔΥΟ 15/70). (Αντί για τη σελ. 312,161) Σελ. 312,161(α) Τεύχος 1144-Σελ. 81 Αποταμίευση 30.Γ.α.28 